《感遇三十八首·其十七》
唐代·陈子昂

幽居观天运，悠悠念群生。
终古代兴没，豪圣莫能争。
三季沦周赧，七雄灭秦嬴。
复闻赤精子，提剑入咸京。
炎光既无象，晋虏复纵横。
尧禹道已昧，昏虐势方行。
岂无当世雄，天道与胡兵。
咄咄安可言，时醉而未醒。
仲尼溺东鲁，伯阳遁西溟。
大运自古来，旅人胡叹哉。

作者简介：陈子昂（公元661～公元702），字伯玉，梓州射洪（今四川省射洪市）人，唐代文学家、诗人，初唐诗文革新人物之一。因曾任右拾遗，后世称陈拾遗。陈子昂存诗共100多首，其诗风骨峥嵘，寓意深远，苍劲有力。其中最有代表性的有组诗《感遇》38首，《蓟丘览古》7首和《登幽州台歌》、《登泽州城北楼宴》等。陈子昂与司马承祯、卢藏用、宋之问、王适、毕构、李白、孟浩然、王维、贺知章称为仙宗十友。